section_heading: Povijest
paragraph_text: Barska okolica 1877. godine nigdje nije imala pravoslavne crkve.<ref> Crkva svetog Nikole u Starom Baru je po nekim podatcima podignuta 1863. godine, a možda i po oslobođenju Bara od Turaka 1878. godine. U njoj je Duchess Jutta od Mecklenburga-Strelitz iz luteranizma prešla u pravoslavlje dobivši ime Milica. Nakon toga je 27. srpnja 1899. usljedila udaja na Cetinju za Danila Petrovića, sina kneza Nikole.<ref> Crkva je oltarom okrenuta ka istoku. Građena je od kamenih blokova, iako se u oltarskom dijelu izvana vidi da je na početku građena od drugog materijala. Crkva je djelomično freskopisana. Starije freske su u gornjem dijelu crkve (vremenom propale), a dolje su na stupovima novije freske (isto) slabijeg kvaliteta i male umjetničke vrijednosti. U crkvenoj porti (dvorištu) je nekada bilo groblje, po starom kršćanskom običaju da se mrtvi pokapaju oko crkava, gdje čekaju uskrsnuće mrtvih, a danas se više tu nitko ne pokapa.